François Gonnessiat

François Gonnessiat (* 22. Mai 1856 in Nurieux-Volognat; † 18. Oktober 1934) weer en franzööschen Astronom.

 Leven un Wark 
Na sien Studium hett Gonnessiat toeerst an de Steernwacht in Lyon arbeit. 1901 is he Direkter vun de Quito-Steernwacht in’t süüdamerikaansche Ecuador worrn, woneem he geodäätsche Ünnersöken maakt hett. Eenige Johren later hett he dat Regeer vun de Algier-Steernwacht övernahmen, vun dat he vun 1908 bit 1931 Direkter weer.

Gonnessiat hett vör allen Kometen utforscht un beobacht. Wiel sien Tiet in Algier hett he butendem aver ok de beiden Asteroiden (915) Cosette un (931) Whittemora opdeckt. Na em sülvst is de Asteroid (1177) Gonnessia nöömt.

 Weblenken 
 Publikatschonen vun F. Gonnessiat in’t Astrophysics Data System

Kategorie:Börger von Frankriek
Kategorie:Astronom
Kategorie:Boren 1856
Kategorie:Storven 1934
Kategorie:Mann